CELEX: 31992R3691
Language: el
Date: 1992-12-21 00:00:00
Title: Κανονισμός (ΕΟΚ) αριθ. 3691/92 της Επιτροπής της 21ης Δεκεμβρίου 1992 για τις λεπτομέρειες εφαρμογής του κανονισμού (ΕΟΚ) αριθ. 719/91 του Συμβουλίου σχετικά με τη χρήση στην Κοινότητα των δελτίων TIR και των δελτίων ATA ως εγγράφων διαμετακόμισης και του κανονισμού (ΕΟΚ) αριθ. 3599/82 του Συμβουλίου για το καθεστώς προσωρινής εισαγωγής

Avis juridique important

|

31992R3691

Κανονισμός (ΕΟΚ) αριθ. 3691/92 της Επιτροπής της 21ης Δεκεμβρίου 1992 για τις λεπτομέρειες εφαρμογής του κανονισμού (ΕΟΚ) αριθ. 719/91 του Συμβουλίου σχετικά με τη χρήση στην Κοινότητα των δελτίων TIR και των δελτίων ATA ως εγγράφων διαμετακόμισης και του κανονισμού (ΕΟΚ) αριθ. 3599/82 του Συμβουλίου για το καθεστώς προσωρινής εισαγωγής  

Επίσημη Εφημερίδα αριθ. L 374 της 22/12/1992 σ. 0025 - 0025

ΚΑΝΟΝΙΣΜΟΣ (ΕΟΚ) αριθ. 3691/92 ΤΗΣ ΕΠΙΤΡΟΠΗΣ  της 21ης Δεκεμβρίου 1992  για τις λεπτομέρειες εφαρμογής του κανονισμού (ΕΟΚ) αριθ. 719/91 του Συμβουλίου σχετικά με τη χρήση στην Κοινότητα των δελτίων TIR και των δελτίων ΑΤΑ ως εγγράφων  διαμετακόμισης και του κανονισμού (ΕΟΚ) αριθ. 3599/82 του Συμβουλίου για το καθεστώς προσωρινής εισαγωγήςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 719/91 του Συμβουλίου της 21ης Μαρτίου 1991 σχετικά με τη χρήση στην Κοινότητα των δελτίων TIR και των δελτίων ΑΤΑ ως εγγράφων διαμετακόμισης (1), και ιδίως το άρθρο 12,  τον κανονισμό (ΕΟΚ) αριθ. 3599/82 του Συμβουλίου της 21ης Δεκεμβρίου 1982 για το καθεστώς προσωρινής εισαγωγής (2), όπως τροποποιήθηκε από τον κανονισμό (ΕΟΚ) αριθ. 1620/85 (3), και ιδίως το άρθρο 33,  Εκτιμώντας:  ότι ο κανονισμός (ΕΟΚ) αριθ. 719/91 καθώς και ο κανονισμός (ΕΟΚ) αριθ. 2365/91 της Επιτροπής της 31ης Ιουλίου 1991 περί καθορισμού των προϋποθέσεων χρησιμοποίησης δελτίου ΑΤΑ για την προσωρινή εισαγωγή εμπορευμάτων στο τελωνειακό έδαφος της Κοινότητας  καθώς και για την προσωρινή εξαγωγή εμπορευμάτων εκτός του εν λόγω εδάφους (4), τέθηκαν σε εφαρμογή την 1η Ιανουαρίου 1992-  ότι, ωστόσο, ο κανονισμός (ΕΟΚ) αριθ. 2365/91 περιέχει, στο άρθρο 21, μεταβατικές διατάξεις, που προβλέπουν ότι το δελτίο ΑΤΑ είναι δυνατό να εξακολουθήσει να εκδίδεται σε κράτος μέλος και να χρησιμοποιείται ως έγγραφο προσωρινής εισαγωγής σε ένα ή  περισσότερα άλλα κράτη μέλη, μέχρι τις 31 Δεκεμβρίου 1992-  ότι, είναι συνεπώς σκόπιμο, να προβλεφθεί ρύθμιση με σκοπό τη διευθέτηση της κατάστασης των δελτίων που εκδίδονται βάσει των μεταβατικών διατάξεων του προαναφερθέντος κανονισμού και των οποίων η διάρκεια ισχύος υπερβαίνει την ημερομηνία που ορίστηκε από  τον εν λόγω κανονισμό για την εφαρμογή των συγκεκριμένων διατάξεων-  ότι, ο κανονισμός (ΕΟΚ) αριθ. 1214/92 της Επιτροπής της 21ης Απριλίου 1992 για τις διατάξεις εφαρμογής και τα μέτρα απλούστευσης του καθεστώτος κοινοτικής διαμετακόμισης (5) προβλέπει τέτοια διάταξη για τις πράξεις μεταφοράς που αναλαμβάνονται το  αργότερο την τελευταία ημέρα πριν από τη θέση σε ισχύ του εν λόγω κανονισμού- ότι, για να επιτευχθεί συνοχή, είναι σκόπιμο να καθιερωθεί παρόμοιος μηχανισμός-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Οικονομικών Τελωνειακών Καθεστώτων και της Επιτροπής Κοινοτικής Διαμετακόμισης,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Οι πράξεις διαμετακόμισης ή/και προσωρινής εισαγωγής βάσει δελτίου ΑΤΑ, που αναλαμβάνονται σύμφωνα με τις διατάξεις του κανονισμού (ΕΟΚ) αριθ. 719/91 και του κανονισμού (ΕΟΚ) αριθ. 2365/91 το αργότερο στις 31 Δεκεμβρίου 1992 θα συνεχιστούν μετά  την ημερομηνία αυτή υπό τους όρους που προβλέπονται στους προαναφερθέντες κανονισμούς.  Ωστόσο, στις περιπτώσεις που αναφέρονται ρητά στις κοινοτικές διατάξεις που θεσπίζονται σχετικά με ειδικούς τομείς, η λήξη των δελτίων ΑΤΑ μπορεί να πραγματοποιηθεί σύμφωνα με τους ειδικούς κανόνες που προβλέπονται σχετικά.  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιανουαρίου 1993. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 21 Δεκεμβρίου 1992. Για την Επιτροπή  Christiane SCRIVENER  Μέλος της Επιτροπής   (1) ΕΕ αριθ. L 78 της 26. 3. 1991, σ. 6. (2) ΕΕ αριθ. L 376 της 31. 12. 1982, σ. 1. (3) ΕΕ αριθ. L 155 της 14. 6. 1985, σ. 54. (4) ΕΕ αριθ. L 216 της 3. 8. 1991, σ. 24. (5) ΕΕ αριθ. L 132 της 16. 5. 1992, σ. 1.